**Cu iubirea-n stradă**

*Emaanastasia*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Cu iubirea-n stradă

Cu iubirea-n stradă

Am dansat o dată,

N-am vrut să mă vadă

Inima șireată.

Că-n iubirea lumii

Zânele-s plecate

Să strige străbunii

Din eternitate.

Dar speram ca harta

Frigului de seară

Să răsară-n halta

Visului de vară.

Și-am cotit cărarea

Plânsă de păcate

Dusă azi în zarea

Cu uși ferecate.

Iar din lumea nouă

Am scris lumea care

Nu mai vrea din rouă

O cuminecare.

Însă timpul doare

Scuturând din zare

Doar tăcerea surdă

Ca pe-o rechemare.

Azi vă număr astre

Peste sensul vieții

Și mai scriu sihastre

Versuri ca poeții.

Din durerea toată

Mă împart în două

Inima să poată

Picura în rouă.

Pentru amintire

V-am lăsat poemul

Scris prin convertire

Dezlegând blestemul.

M-am întors pe-o parte

Pe a minții vremuri

Și v-am scris din moarte

Ale vieții-ndemnuri.

Eu despre iubire

De-undeva... departe,

Am lăsat vorbire

Semnul pus la carte.

Iar durerea toată

Am strâns-o mănunchi

Singură să poată,

Pieri, din rărunchi.